  Татьяна Пунгина Майя Бывальцева Татьяна Пунгина 12-тӥ оштолэзе Ижкарысь чугун сюрес вокзалын Украинаысь, ЛНР-ысь но ДНР-ысь кошкем 450-лэсь трос адямиез пумитазы. Удмуртиысь кивалтэтлэн тӧроезлэн воштӥсез Татьяна Чуркова верамъя, соос пӧлын 196 нылкышноос, 156 воргоронъёс, 16 аресозь 80 пиналъёс. Озьы ик пӧлазы одӥг аресозь нылпиос, секытэн кышномуртъёс но сӧсыръёс вань. « Лыктӥсьёсты ковидлы эскерон поездын ик радъямын луоз шуыса кенешимы, висисьёс огдырлы улон интыосы медаз мынэ шуыса. Соин ик, температураез йӧтскылытэк мертась арбериос но тестъёс кутыса, 40-лэсь трос эм ужасьёс Можгаын поездэ пуксизы. <…> Ӵуказеяз эмсузэръёслэсь но эмчиослэсь бригадаос о гдырлы улон интыосы медосмотръёс, анкетирование ортчытыны, анализъёс бичаны потозы » Марина Петренко, Удмуртиысь тазалыкез утёнъя министрлэн воштӥсез Огдырлы улон интыос кыкез Ижын, одӥгез Якшур-Бӧдья ёросын интыяськемын. Татаьяна Чураковалэн верамезъя, вань лыктэмъёслы интыяськыны, миграци ужъёсъя, мерлыко но психиологи юрттэт сётозы. Озьы ик уже интыяськон ласянь ужпумъёсты эсрттозы-пертчозы. Вице-премьерлэн кылъёсызъя, уж сётӥсьёс соосты уже кутыны дась. Удмуртиысь цифровой азинсконъя министерство сим-кртаос сётъялоз, йӧскалык политикая министерство ужкагазъёсты украин кылысь ӟуч кылэ берыктонэз радъялоз, мерлыко юрттэт сётонъя министерство гуманитарной юрттэтэз радъялоз, коньдонэн одӥг пол сетськись юрттэт басьтыны куриськонъёсты кутоз, уже интыяськыны юрттоз. 11-тӥ оштолэзьлы Удмуртие Украинаысь но Донбассысь 115 асьсэ коже вуиз ни вал. Тросэз соос ӵыжы-выжыоссы но тодмооссы дорын уло. Тодэ вайытом, азьвыл Удмуртилэн тӧроез Александр Бречалов элькун 250 адямиез пумитаны быгатоз шуыса ивортӥз вал. Берлогес элькунамы 550 мурт лыктыны быгатоз шуыса веразы. Тегъёс: Удмуртия Украина ТатьянаЧуракова Ижкар  